สัปดาห์นี้มีประเด็น
สถานการณ์ค่าเงินบาทแข็งค่าทุบสถิติ 17 เดือน กระทบผู้ส่งออกอย่างมาก กิตติรัตน์ ณ ระนอง รองนายกรัฐมนตรีและ รมว.คลัง
26 ม.ค. 2556

สถานการณ์ค่าเงินบาทแข็งค่าทุบสถิติ 17 เดือน กระทบผู้ส่งออกอย่างมาก กิตติรัตน์ ณ ระนอง รองนายกรัฐมนตรีและ รมว.คลัง 
โดย...ชัตน์วรี
สถานการณ์ค่าเงินบาทแข็งค่าทุบสถิติ 17 เดือน กระทบผู้ส่งออกอย่างมาก กิตติรัตน์ ณ ระนอง รองนายกรัฐมนตรีและ รมว.คลัง ธนาคารแห่งประเทศไทย (ธปท.) สภาอุตสาหกรรมแห่งประเทศไทย จะประชุมหารือร่วมกับผู้ประกอบการผู้ส่งออก เพื่อมาตรการบรรเทาผลกระทบจากการแข็งค่าของเงินบาท การวิเคราะห์ของมหาวิทยาลัยหอการค้าไทย ระบุว่า การแข็งค่าทุก 1 บาท จะสูญเสียรายได้จากการส่งออก 1-2 หมื่นล้านบาทต่อเดือน หากค่าบาทอยู่ที่ระดับ 29 บาทต่อเหรียญสหรัฐ จะทำให้มูลค่าส่งออกปีนี้หายไปกว่า 2 แสนล้านบาท กระทบต่อการขยายตัวทางเศรษฐกิจ 0.5-1%
สัปดาห์นี้ส่วนใหญ่จะเป็นการเปิดตัวแถลงข่าวแผนงานปี 2556 เริ่มจากวันจันทร์ที่ 28 ม.ค. บริษัท ลีสซิ่งกสิกรไทย จัดงานแถลงข่าว ผลประกอบการธุรกิจปี 2555 และแผนการดำเนินงานธุรกิจปี 2556 โดย อิสระ วงศ์รุ่ง ประธานกรรมการบริหาร บริษัท ลีสซิ่งกสิกรไทย ณ ธนาคารกสิกรไทย (พหลโยธิน) และในวันที่ 29 ม.ค. ธนาคารกสิกรไทย จะจัดงานแถลงข่าว “กลยุทธ์สายงานธุรกิจลูกค้าผู้ประกอบการ (SME) ปี 2556” โดย พัชร สมะลาภา รองกรรมการผู้จัดการ ธนาคารกสิกรไทย ที่ ธนาคารกสิกรไทย (พหลโยธิน)
วันพุธที่ 30 ม.ค. เวลา 13.00 น. ธนาคารกรุงศรีอยุธยา แถลงข่าวทิศทางการดำเนินธุรกิจของธนาคารปี 2556 โดย เจนิส แร แวน เอ็กเคอเรน ประธานเจ้าหน้าที่บริหาร ที่โรงแรมโซฟิเทล 
โซ แบงคอกกรุงเทพฯ 
วันสุดท้ายของเดือน ม.ค. ธนาคารแห่งประเทศไทย จะแถลงภาวะเศรษฐกิจไทยประจำเดือน และโพสต์ทูเดย์เปิดงานมหกรรมการลงทุน โพสต์เดย์ อินเวสต์เมนต์ เอ็กซ์โป 2013 ตั้งแต่วันที่ 31 ม.ค.-3 ก.พ. ที่ศูนย์การประชุมแห่งชาติสิริกิติ์ โดยมี ประสาร ไตรรัตน์วรกุล ผู้ว่าการธนาคารแห่งประเทศไทย ปาฐกถาพิเศษ ภารกิจที่ท้าทายของธนาคารแห่งประเทศไทย ในเวลา 13.00-14.30 น.